लॉर्ड्स जैसा होवर कवर नहीं; IPL फाइनल में फजीहत की 3 वजहें
Narendra Modi Stadium IPL Finals Controversy; Effective Cricket Grounds Worldwide to Tackle Rain Interruptions सबसे पहले IPL के ट्विटर पर पोस्ट ये वीडियो देखिए। तेज बारिश और हवा के बीच स्टाफ कवर को बड़ी मुश्किल से पिच तक खींचकर ले जा रहे हैं।
तारीखः 29 मई 2023
जगहः अहमदाबाद का नरेंद्र मोदी स्टेडियम
मौकाः IPL 2023 का फाइनल
GT vs CSK का ये मुकाबला देखने 1 लाख 4 हजार 859 लोग स्टेडियम पहुंचे थे। 3 करोड़ से ज्यादा यूजर्स इसे लाइव देख रहे थे। तभी 9 बजकर 50 मिनट पर तेज हवा के साथ झमाझम बारिश शुरू हो गई। इसके बाद मैदान पर जो हुआ, वो करोड़ों फैंस को निराश करने वाला था।
सबसे पहले IPL के ट्विटर पर पोस्ट ये वीडियो देखिए। तेज बारिश और हवा के बीच स्टाफ कवर को बड़ी मुश्किल से पिच तक खींचकर ले जा रहे हैं।
करीब 20 मिनट बाद बारिश थम गई। कवर हटाते वक्त पिच के आस-पास का इलाका काफी गीला हो गया। अब कुछ तस्वीरें देखिए, जिसमें बारिश थमने के बाद गीले मैदान को सुखाने की कोशिश हो रही है...
अब UK के ओल्ड ट्रैफर्ड क्रिकेट ग्राउंड का ये वीडियो देखिए। लैंकशायर और लेंसिस्टरशायर के टी-20 मुकाबले में बारिश शुरू हो गई। होवर कवर इतनी जल्दी पहुंच गए कि अंपायर स्टंप तक नहीं हटा सके।
अहमदाबाद में नरेंद्र मोदी स्टेडियम की लॉन्चिंग के वक्त जारी सरकारी प्रेस रिलीज में कहा गया था कि यहां का ड्रेनेज सिस्टम इतना अच्छा है कि बारिश रुकने के 30 मिनट के अंदर खेल शुरू हो जाएगा। हालांकि बारिश 10:15 बजे बंद हुई और खेल 12:10 बजे शुरू हो सका यानी करीब 2 घंटे बाद।
BCCI दुनिया का सबसे अमीर क्रिकेट बोर्ड है। IPL दुनिया की दूसरी सबसे बड़ी लीग। जहां फाइनल हो रहा था वो दुनिया का सबसे बड़ा क्रिकेट स्टेडियम। इसके बावजूद बारिश के बाद यहां इतनी फजीहत क्यों हुई?
किसी भी स्टेडियम के ड्रेनेज ऑपरेशंस को तीन स्टेप में समझा जा सकता है…
1. सिस्टम और इक्विपमेंट्स
2. मैन पावर
3. मैनेजमेंट
IPL फाइनल के दौरान इन तीनों स्टेप में कहां-कहां खामियां दिखीं...
1. होवर कवर की गैर-मौजूदगी
अहमदाबाद के नरेंद्र मोदी स्टेडियम का ड्रेनेज सिस्टम वर्ल्ड क्लास है। दावा किया जाता है मैदान पर 8 सेंटीमीटर तक बारिश होने के बावजूद खेल को 30 मिनट के अंदर के शुरू कराया जा सकता है। इस मैदान की पिच और घास के नीचे रेत की एक लेयर बिछाई गई है जो अन्य स्टेडियम की तुलना में पानी को काफी तेजी के साथ अंदर सोख लेती है।
सिस्टम तो जाहिर तौर पर शानदार है, हालांकि ग्राउंड पर रेन मैनेजमेंट से जुड़ा एक एडवांस इक्विपमेंट नहीं था। यह इक्विपमेंट भारत के किसी भी ग्राउंड के पास नहीं है। इसे होवर कवर कहते हैं। यह एक मैकेनाइज्ड ट्रॉली होती है जिस पर पिच और ग्राउंड कवर रखे होते हैं।
इसकी खासियत है कि अंपायर से सिग्नल मिलने के कुछ सेकेंड के अंदर ही इसे पिच के पास ले जाया जा सकता है और फिर काफी तेजी से पिच और आस-पास के इलाके को कवर भी किया जा सकता है।
होवर कवर न होने की स्थिति में ग्राउंड्स स्टाफ को खुद बाउंड्री लाइन के बाहर से कवर खींचकर पिच तक ले जाना पड़ता है। इस काम में वक्त लगता है और कई बार जब तक कवर पिच तक पहुंचता है डैमेज हो चुका होता है। अहमदाबाद में भी ऐसा ही हुआ।
2. 38 ग्राउंड स्टाफ जुटे थे, लेकिन स्किल्ड और ट्रेंड नहीं दिखे
बारिश होने की स्थिति में पिच और ग्राउंड पर कवर बिछाना अपने आप में स्किल है। अहमदाबाद में जो लोग इस काम में लगाए गए थे उनमें इस स्किल की कमी साफ दिखी। उन्होंने एक तो कवर लाने में देर की और फिर इसे ठीक से बिछा भी नहीं सके। कवर हटाने में हुई गड़बड़ी के कारण बहुत सारा पानी पिच के आस-पास के इलाकों में जमा हुआ।
3. बारिश का दबाव था, फिर भी 30 मिनट कराते रहे एंटरटेनमेंट शो
तेज बारिश की आशंका के बावजूद किसी भी समय आयोजकों ने मैच को जल्द से जल्द आयोजित करने की कोई अर्जेंसी नहीं दिखाई। बारिश के कारण एक दिन की देरी पहले ही हो चुकी थी। इसके बावजूद सोमवार को जब एक इनिंग्स खत्म हुई तो फिर करीब आधे घंटे का एंटरनेमेंट शो आयोजित किया। इसमें रैपर डिवाइन ने प्रस्तुति दी।
ऐसी स्थिति में जब रात में बारिश की आशंका हो, इस शो को रद्द कर मैच पर फोकस किया जा सकता था। ग्राउंड स्टाफ हाफ टाइम में इस शो के बंदोबस्त में लगा था। पहले इसके लिए जरूरी साजो सामान फील्ड पर लगाए गए और फिर उसे हटाया गया। इसमें भी ग्राउंड स्टाफ थक गए थे। आम तौर टी-20 मैचों में दो इनिंग्स के बीच इतना ब्रेक नहीं होता। बारिश की आशंका के बावजूद यह एंटरटेनमेंट शो हास्यास्पद बन कर रह गया।
जिम्मेदार बोले- गुजरात में ऐसी बारिश की उम्मीद नहीं थी
IPL के चेयरमैन अरुण धूमल ने बताया कि, ‘हवा इतनी तेज थी कि पिच के आस-पास पानी चला गया। अहमदाबाद में इतनी बारिश पूरे साल में नहीं होती। हालांकि स्टेडियम का ड्रेनेज सिस्टम बहुत अच्छा है। बारिश रुकने के बाद आउट फील्ड सूख गया था।’
गुजरात क्रिकेट एसोसिएशन के प्रवक्ता मनीष ने बताया कि, ‘हमारे पास ग्राउंड पर सारे इक्विपमेंट हैं। जैसे ही बारिश हुई तो स्टाफ दौड़ पड़ा। हवा बहुत तेज थी, जिस वजह से कवर प्रॉपर डाल नहीं पाए। अब कुदरत के आगे तो कुछ कर नहीं सकते।’
स्पंज से पानी सुखाने पर मनीष बताते हैं, 'पानी सुखाने के लिए शॉपर्स का भी इस्तेमाल किया गया। थोड़ा पानी बचा था, तो उसके लिए उसे स्पंज से सुखाया गया।' हमने BCCI के सेक्रेटरी जय शाह से भी बात करने की कोशिश की, लेकिन संपर्क नहीं हो सका।
सामान्य से कई गुना बारिश, तैयार नहीं था स्टाफ
अहमदाबाद में आम तौर पर 1 मार्च से 30 जून के बीच 6.3 मिमी बारिश होती है। लेकिन इस साल 1 मार्च से 30 जून के बीच 37 मिमी बारिश हो चुकी है। यानी सामान्य से 6 गुना ज्यादा। मई के महीने में भी सामान्य से 423% ज्यादा बारिश हुई।
साफ है बारिश के बाद मैदान में दिखी बदइंतजामी के पीछे अहमदाबाद में बारिश न होने का माइंडसेट भी एक वजह रही। बारिश की प्रिडिक्शन जरूर हुई थी, लेकिन ऐसी बारिश के लिए न स्टाफ पूरी तरह तैयार था, न मैनेजर और न मशीनें।
वर्ल्ड-कप में ऐसी अव्यवस्था न हो, इसके लिए एजेंसी एपॉइंट
अक्टूबर-नवंबर 2023 में भारत के 15 वेन्यू में वन डे वर्ल्डकप आयोजित होना है। IPL चेयरमैन अरुण धूमल का कहना है कि, ‘वर्ल्डकप को देखते हुए हमने ग्रैंट थॉर्टन कंसल्टिंग एजेंसी अपॉइंट की है। ये सभी वेन्यूज का निरीक्षण कर रही है। जिस मैदान में जो जरूरत होगी, उस पर ये एजेंसी अपनी रिपोर्ट सौंपेगी। इस रिपोर्ट के हिसाब से जरूरतों को पूरा किया जाएगा।’
बारिश से निपटने के लिए इंग्लैंड के लॉर्ड्स क्रिकेट ग्राउंड का बेस्ट मैकेनिज्म...
